**EVALUAREA NAȚIONALĂ PENTRU ABSOLVENȚII CLASEI a VIII-a**

**Anul școlar 2021 – 2022**

**Limba și literatura română**

**BAREM DE EVALUARE ŞI DE NOTARE**

**● Se punctează oricare alte formulări/modalități de rezolvare corectă a cerințelor.**

**● Nu se acordă punctaje intermediare, altele decât cele precizate explicit în barem.**

**● Se acordă 10 puncte din oficiu. Punctajul total este de 100 de puncte. Nota finală se calculează prin împărţirea la zece a punctajului total acordat pentru lucrare.**

**SUBIECTUL I (70 de puncte)**

 **A.**

1. Se acordă câte 1 punct pentru notarea, din textul 1, a oricăror două nume ale domnitorilor români (de exemplu: Mircea cel Bătrân, Alexandru cel Bun, Ştefan cel Mare, Mihai Viteazul etc.)

 **2 x 1punct =2 puncte**

2. Scrierea literei corespunzătoare răspunsului corect: b **2 puncte**

3. Scrierea literei corespunzătoare răspunsului corect: b **2 puncte**

4. Scrierea literei corespunzătoare răspunsului corect: a **2 puncte**

5. Câte 1 punct pentru stabilirea corectitudinii/incorectitudinii fiecăruia dintre enunțurile date; notarea a două variante de răspuns pentru un enunţ – 0 puncte **6 x 1 punct =6 puncte**

|  |  |  |
| --- | --- | --- |
| **Enunț** | **Corect** | **Incorect** |
| Copilul din textul 1 este foarte entuziasmat ca va merge la Școala domnească. | X |  |
| Așteptările copilului din textul 1 legate de școală sunt conforme cu realitatea. |  | X |
| Sărutul mamei este altfel când fiul său pleacă la Școala domnească. | X |  |
| Beneficiile educației în aer liber au devenit mult mai vizibile în context post-pandemic. | X |  |
| Primul-ministru al Scoţiei Maree Todd vorbeşte despre beneficiile activităţilor şcolare în aer liber. |  | X |
| La Glasgow autoritățile locale au pus la dispoziție prin decrete oficiale, parcuri, păduri și situri naturale în care școlile își pot desfășura activitățile. |  | X |

6. Câte trei puncte pentru formularea oricăror idei principale/secundare din textul dat **(**de exemplu: Copilul se gândește cu emoție la noua școală. Copilul le spune animalelor din curte despre școala cea mare etc.)

 **2 x 3 puncte =6 puncte**

7. Prezentarea unei teme comune celor două texte (de exemplu: *şcoala*)  **6 puncte**

– precizarea unei teme comune – 2 puncte

– câte 1 punct pentru prezentarea temei în fiecare dintre cele două texte (prezentare adecvată prin valorificarea unui element de conținut din fiecare text – 1 punct; încercare de prezentare – 0 puncte) – 2 x 1 punct = 2 puncte

– respectarea normelor de punctuație și a ortografiei (0 – 1 greșeli – 1 punct; 2 sau mai multe greșeli – 0 puncte) – 1 punct

– încadrarea în numărul de cuvinte indicat – 1 punct

8. Motivarea răspunsului la întrebarea dată **6 puncte**

– menționarea răspunsului la întrebarea dată – 1 punct

– motivarea răspunsului menționat (motivare adecvată – 1 punct; încercare de motivare– 0 puncte) – 1 punct

– valorificarea textului indicat (valorificare adecvată și nuanțată – 2 puncte; citarea sau parafrazarea unei secvențe – 1 punct; lipsa valorificării – 0 puncte) – 2 puncte

– respectarea normelor de punctuație și a ortografiei (0 – 1 greșeli – 1 punct; 2 sau mai multe greșeli – 0 puncte) – 1 punct

– încadrarea în numărul de cuvinte indicat – 1 punct

9. Asocierea fragmentului din „Domnul Vucea” de B. Şt. Delavrancea cu un alt text literar studiat la clasă sau citit ca lectură suplimentară, prin prezentarea unei valori morale/culturale comune (de exemplu: *educaţia şcolară* etc.) **6 puncte**

− identificarea unei valori în textul dat – 1 punct

− precizarea unui alt text literar asociat textului indicat, menționând titlul și autorul – 1 punct

− câte 1 punct pentru prezentarea valorii identificate, prin referire la câte o secvență relevantă din fiecare text (prezentare adecvată – 1 punct; încercare de prezentare – 0 puncte) – 2 x 1 punct = 2 puncte

− respectarea normelor de punctuație și a ortografiei (0 – 1 greșeli – 1 punct; 2 sau mai multe greșeli – 0 puncte) – 1 punct − încadrarea în numărul de cuvinte indicat – 1 punct

**B.**

1. Scrierea literei corespunzătoare răspunsului corect: c **2 puncte**

2. Scrierea literei corespunzătoare răspunsului corect: a **2 puncte**

3. Scrierea literei corespunzătoare răspunsului corect: a **2 puncte**

4. Scrierea literei corespunzătoare răspunsului corect: b **2 puncte**

5. Selectarea din fragmentul indicat a oricăror trei substantive aflate în cazuri diferite, cu precizarea cazului fiecăruia (de exemplu: „autorităţile” – nominativ, „natura” – acuzativ, „vremurilor” – dativ etc.) **6 puncte**

– câte 1 punct pentru selectarea fiecărui substantiv – 3 x 1 punct = 3 puncte

– câte 1 punct pentru menționarea cazului fiecărui substantiv – 3 x 1 punct = 3 puncte

1. Identificarea construcției reflexive („se opri”) **2 puncte**

Alcătuirea unui enunț în care să devină construcție pasivă. (Eu am fost oprit din drum de către nişte necunoscuţi)***.* 3 puncte**

- corectitudinea logică și gramaticală a enunţului  **1 punct**

1. Transcrierea propozițiilor subordonate din fraza dată cu precizarea felului acestora („să analizeze” –

propoziție subordonată completivă directă; „în care pot utiliza natura și spațiile exterioare pentru a se adapta cât mai bine vremurilor contemporane” – propoziție subordonată atributivă etc.) **6 puncte**

– câte 1 punct pentru transcrierea fiecărei propoziții subordonate - 2 x 1 punct= 2 puncte

– câte 2 puncte pentru precizarea felului fiecărei propoziții subordonate - 2 x 2 puncte =4 puncte

8. Rescrierea enunțului dat, corectând greșelile de orice natură (*Bineînțeles că o şcoală modernă creează baza unei educaţii favorabile tinerei generaţii şi înşişi profesorii cei mai devotaţi susţin această idee.)* – 0 greșeli – 6 puncte; 1 greșeală – 5 puncte; 2 greșeli – 4 puncte; 3 greșeli – 3 puncte; 4 greșeli – 2 puncte; 5 greșeli – 1 punct; 6 sau mai multe greșeli – 0 puncte **6 puncte**

**Notă!** În evaluarea răspunsului se va ține cont de scrierea corectă a enunțului dat, întrucât în rescrierea acestuia elevul poate face și alte greșeli.

**SUBIECTUL AL II-LEA** **(20 de puncte)**

**Conţinutul compunerii – 12 puncte**

 − prezentarea şcolii ideale: nuanțată – 3 puncte; schematică – 2 puncte; încercare de prezentare – 1 punct

 **3 puncte**

− adecvarea conținutului la cerință: în totalitate – 2 puncte; parțial, cu divagații – 1 punct **2 puncte**

− respectarea convențiilor specifice scrisorii (notarea datei, a locului, a formulelor de adresare și de încheiere): în totalitate – 2 puncte, parțial – 1 punct **2 puncte**

− utilizarea persoanei I în redactarea scrisorii **1 punct**

− câte 2 puncte pentru includerea în scrisoare a fiecărui tipar textual indicat (descriptiv, explicativ)

 **2 x 2 puncte = 4 puncte**

**Redactarea compunerii – 8 puncte**

- marcarea corectă a paragrafelor: în totalitate – 1 punct, partial – 0 puncte  **1 punct**

- coerența textului: în totalitate – 1 punct, partial – 0 puncte **1 punct**

- proprietatea termenilor folosiți: în totalitate – 1 punct, partial – 0 puncte  **1 punct**

- corectitudinea gramaticală: în totalitate – 1 punct, partial – 0 puncte **1 punct**

- claritatea exprimării ideilor: în totalitate – 1 punct, partial – 0 puncte **1 punct**

- respectarea normelor de ortografie: 0-1 greşeli - 1 punct; 2 sau mai multe greşeli - 0 puncte **1 punct**

- respectarea normelor de punctuație: 0-2 greşeli – 1 punct; 3 sau mai multe greşeli – 0 puncte  **1 punct**

- lizibilitatea **1 punct**

**Notă!** Punctajul pentru redactare se acordă doar în cazul în care compunerea are minimum 150 de cuvinte și dezvoltă subiectul propus.

 **Propunători, prof. Drăgăescu Simona Mariana, Şcoala Gimnazială Măneşti,**

 **prof. Drăgănescu Irina Maria, Şcoala Gimnazială Dragomireşti**